สวัสดีค่ะคือหนูไปฝังยาคุมมาแต่ประจำเดือนมากระปิดกระปอยตลอดจนมีคนเเนะนำให้กินยาคุมตอนนี้กินหมดไป1แผงไม่มีประจำเดือนพอแผงที่2กินเหลือสี่เม็ดก็เป็นประจำเดือนเเต่ตอนนี้ก็ยังกินต่อมันผิดปกติไหมค่ะ (ตอนนี้ฝังได้ปีหน่อยๆ)
สวัสดีค่ะ การฝังยาคุมกำเนิดนั้น มักทำให้ประจำเดือนไม่มาตามปกติ เพราะฮอร์โมนจากยา จะไปมีผลต่อการทำงานของรังไข่ จึงทำให้ประจำเดือนไม่มาตามรอบ โดยมักจะมีผลทำให้เกิดเลือดออกกะปริดกะปรอย หรืออาจทำให้มีเลือดออกติดต่อกันนาน หรืออาจทำให้ประจำเดือนขาดหายไปก็ได้หากเลือดที่ออกกะปริดกะปรอย มีปริมาณไม่มาก ไม่ได้ออกต่อเนื่องทุกวันติดต่อกันหลายหลายสัปดาห์ ก็ไม่จำเป็นต้องทำอะไร แต่หากเลือดออกเกือบทุกวัน ก็อาจต้องทานยาฮอร์โมนเอสโตรเจนเสริม หรืออาจทานยาคุมกำเนิดชนิดฮอร์โมนรวมก็ได้ ซึ่งจะช่วยให้เลือดหยุดไหลได้ แต่ก็อาจพบเลือดไหลเป็นบางวันได้ ไม่ได้ผิดปกติอะไร อย่างไรก็ตาม ควรทานยาคุมกำเนิดเป็นระยะเวลาสั้นๆ คือประมาณ 1-3 แผง แล้วควรหยุดทาน ไม่ควรทานต่อเนื่อง เพราะอาจทำให้ได้รับผลข้างเคียงจากฮอร์โมนที่มากไปได้ หากหยุดทานยาคุมแล้ว ต่อมายังคงมีเลือดออกอีกเรื่อยๆ แนะนำควรไปพบสูติ-นรีแพทย์เพื่อรักษาค่ะ ซึ่งแพทย์อาจให้ยาหยุดการไหลของเลือด หรืออาจพิจารณาถอดยาฝังคุมกำเนิดออกค่ะ